stanford-oval/wikipedia huggingface dataset:
Ahmad ibn Hanbal
Elämä

Islamilainen perimätieto kertoo, että Ahmad tai Ibn Hanbal kasvoi orpona. Hänen sanotaan matkustelleen laajalti arabikalifaatin eri alueilla keräämässä tietoa haditheista. Hän oli imaami Shafi'in luotto-oppilas, josta Shafi'i totesi: ”Lähtiessäni nyt Bagdadista sinne ei jäänyt ketään enemmän jumalaa pelkäävää, oppineempaa Pyhässä laissa, pidättyväisempää synnistä, hurskaampaa tai tietävämpää miestä kuin Ibn Hanbal.” Kunnioituksesta Shafi'ia kohtaan Ibn Hanbal ei antanut yhtään fatwaa niin kauan kuin Shafi'i oli Bagdadissa. Kun hän myöhemmin loi oman lakikoulukuntansa, hän nojautui pääasiassa Koraanin teksteihin, haditheihin ja oppineiden yksimielisyyteen (ijma) antaen vain vähän arvoa analogialle (qiyas). Kellerin mukaan hän oli Pyhän lain suurista imaameista todennäköisesti kaikkein oppinein hadith-tieteissä. Siitä todistaa myös kertomus, jonka mukaan Hanbalilta kysyttiin, kuinka monta hadithia piti osata, että pystyi antamaan asiantuntevan mielipiteen lakiasioissa. Hanbali arveli, että lukumäärä oli jossain kolmensadan tuhannen ja viidensadan tuhannen välissä.
Ibn Hanbal ei koskaan jättänyt väliin yörukousta, ja hänellä oli tapana lausua koko Koraani ääneen joka päivä. Ibn Hanbalin kerrotaan sanoneen: ”Näin unessa Voiman Herran, ja sanoin: ’Oi Herra, mikä paras teko, jonka Sinua lähellä olevat voivat tehdä päästääkseen vielä lähemmäs?’ Hän vastasi: ’Minun sanani resitointi, oi Ahmad.’ Minä kysyi: ’Ymmärtäen vai ilman ymmärrystä?’ ja Hän vastasi: ’Ymmärtäen ja ilman ymmärrystä’.”
Abbasidikalifi al-Mu'tasimin (833–842) hallitessa Ahmad heitettiin tyrmään ja häntä kidutettiin 28 kuukauden ajan. Tarkoituksena oli pakottaa hänet julkisesti tunnustamaan mu'taziliittien oppi, jonka mukaan Koraani oli luomisen tulos. Ahmad pysyi väitteessä, että Koraania ei luotu vaan se oli ikuinen. Kaikkiin muihin kysymyksiin hän vastasi: ”en tiedä”. Elämäkerran mukaan ibn Hanbal ruoskittiin kuulusteluissa tajuttomaksi, mutta lopulta hänet vapautettiin.
Kun Ahmad kuoli vuonna 855, hautajaiskulkueessa oli 800 000 miestä ja 60 000 naista.
Musnad Ahmad

Väitetään, että ibn Hanbal muisti satatuhatta hadithia, joista 30 000 hän kokosi hadith-kokoelmaansa Musnad. Kokoelma on luokiteltu hadithien välittäjien eikä niiden aihepiirin perusteella.
Emil Oksanen

| Emil Oksanen> Henkilötiedot |
| --- | --- |
Syntynyt: 25. syyskuuta 1998 (ikä 26) Kirkkonummi, Suomi
Kansalaisuus:   Suomi
Jääkiekkoilija
Lempinimi:  Emppu
Pelipaikka:  oikea laitahyökkääjä
Maila:  oikea
Pituus:  185 cm
Paino:  86 kg
Seura
Seura:  HC Gherdëina
Sarja:  AlpsHL
Pelinumero:  60
Pelaajaura
Pääsarjaura:  2018–
Aik. seurat:  Espoo United (Mestis) SaiPa (SML) Kiekko-Espoo (Mestis) Cracovia Kraków (Puola) Mora IK (HA) Jäähonka (II-div.) Kiekko-Vantaa (Mestis) Jokerit (Mestis) HC Asiago (ICEHL) Tranås AIF (HockeyEttan)
Emil Antero Oksanen (s. 25. syyskuuta 1998 Kirkkonummi) on suomalainen jääkiekkoilija, joka pelaa monikansallisen Alps Hockey Leaguen italialaisjoukkue Gherdëinassa. Oksanen on pelipaikaltaan oikea laitahyökkääjä. Hän laukoo oikealta.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Yhdysvallat 2016 | jääkiekko |  |
Oksanen pelasi alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Oksanen pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän jakoi lukemalla +4 Suomen sisäisen tehotilaston voiton kolmen muun pelaajan kanssa. Oksanen pelasi myös World U-17 Hockey Challengessa vuonna 2015. Yhteensä hän on pelannut kahdeksan nuorten ja 25 poikien maaottelua.
Hämeen Naisvoimistelijat

Hämeen Naisvoimistelijat ry (HNV) on vuonna 1928 perustettu tamperelainen liikuntaseura, joka on Suomen Voimisteluliiton jäsenseura.
Historia

Seuran perustamiskokous pidettiin 14. syyskuuta 1928 Tampereella Huhtimäen tyttökoululla (nyk. Tammerkosken lukio). Seuran nimeksi päätettiin Hämeen Naisvoimistelijat. Tarkoitukseksi kirjattiin ”herättää paikkakunnan naisten keskuudessa harrastusta liikuntakasvatuksen eri toimintamuotoihin, kuten voimisteluun, urheiluun, leikkiin y.m. sekä niiden avulla kehittää jäsentensä ruumiin ja sielun voimia”. Seura päätti järjestää jäsenilleen harjoituksia, kokouksia, illanviettoja, voimistelunäytöksiä, juhlia ja iltamia. Perustettiin myös illanistujaisten ohjelmaksi ompeluseura. Voimisteluharjoitukset päätettiin aloittaa heti perjantaina 28. syyskuuta 1928. Seuran oma, käsinkirjoitettu sanomalehti sai nimekseen H.N.V:n Sielu.
Hämeen Naisvoimistelijoiden Uskollisuuden Kilta on Suomen toiseksi vanhin voimistelijoiden kilta. Se perustettiin vuonna 1951. Kiltalaiset osoittavat toiminnallaan uskollisuutta pääseuralle.
Toiminta

Seura järjestää aikuisille erilaisia ryhmäliikuntatunteja, kuten lihaskuntopainotteisia tunteja, tanssillisia tunteja, kehonhuoltoa ja joogaa.
Aiheesta muualla

Seuran kotisivut
Mareșal

| Mareșal |
| --- | --- |
 Prototyyppi M-05
Aseen tyyppi:  panssarintorjuntavaunu
Alkuperämaa:   Romania
Palvelushistoria
Sodissa:  Toinen maailmansota
Valmistushistoria
Suunniteltu:  1942–1943
Valmistusmäärä:  6 prototyyppiä
Tekniset tiedot
Malli:  M-05
Paino:  10 t
Miehistö:  2
Panssarointi:  10–20 mm vaunussa
Pääaseistus:  75 mm Reșița Model 1943
Muu aseistus:  7,92 mm ZB53-konekivääri
Moottori:  Hotchkiss H-39
Teho:  120 hv
Mareșal oli toisen maailmansodan aikana Romaniassa kehitelty panssarintorjuntavaunu. Mareșal eli "marsalkka" nimettiin Ion Antonescun mukaan ja se eteni prototyyppivaiheeseen. Hanke keskeytettiin lokakuussa 1944 hieman ennen kaavaillun tuotannon alkua. Prototyyppejä valmistettiin kaikkiaan 6 kappaletta, mutta neuvostojoukot tuhosivat ne.
Mareșal ei edennyt koskaan sarjatuotantoon, mutta se vaikutti saksalaisen Jagdpanzer 38(t) Hetzerin suunnitelmiin.
Suunnittelu

Marsalkka Ion Antonescu määräsi romanialaisen panssarintorjuntavaunun suunnittelun joulukuussa 1942. Antonescun mukaan kotimaisen panssarintorjuntavaunun kehittäminen oli ainut hyvä vaihtoehto ratkaisemaan suorituskykyongelmat Romanian 1. panssaridivisioonassa ja panssarintorjunnassa yleensä. Panssarintorjuntavaunu Mareșal eli Vânătorul de Care Mareșal sai nimensä marsalkka (rom. mareșal) Antonescun mukaan.
Vaunun suunnittelupaneelin johtoon asetettiin majuri Nicolae Anghel ja insinöörikapteeni Gheorghe Samboţin. Romaniassa muutettiin joitakin olemassaolleita panssarivaunuja panssarintorjuntavaunuiksi (esim. TACAM T-60 ja TACAM R-2), mutta Mareșalin oli tarkoitus olla lopulta kokonaan uudenlainen ja kotimainen vaunu. Täysin samanlaisia vaunuja ei ollut vielä muuallakaan maailmaassa. Vanun ensimmäinen prototyyppi oli muunneltu T-60-vaunu, johon asennettiin neuvostoliittolainen 122 mm haupitsi M1910/30 ja koaksaalinen 7,92 mm ZB53-konekivääri. Prototyyppivaunua M-00 koeammutettiin Sudițissa Slobozian itäpuolella 30. heinäkuuta 1943. Koeammunnoissa havaittiin useita puutteita, kuten tykin pulttien irtoaminen vaunusta. Myös sen moottori oli tehoton. Pahimmat pelot, kuten väitteet vaunun kaatumisesta rekyylin takia osoittautuivat kuitenkin aiheettomaksi ja vaunua päätettiin kehitellä edelleen.
Lokakuussa 1943 oli valmistettu kolme uudempaa prototyyppiä, mallit M-01, M-02 ja M-03. Ulkonäöltään ne muistuttivat edeltäjäänsä. Prototyyppejä koekäytettiin jälleen 23. lokakuuta 1943. Testejä katsomassa oli myös marsalkka Antonescu. Samana päivänä oli tehty myös panssarintorjuntakanuuna 75 mm Reșița Model 1943 koeammuntoja. Everstiluutnantti Paul Draghiescu ehdotti sen käyttöä uudessa vaunussa. Tykkiä pidettiin hyvin onnistuneena ja Antonescu hyväksyi sen käytön. Tykki asennettiin seuraavaan prototyyppiin M-04.
Valmistuksen valmistelu

Nicolae Anghel ja Rogiferin tehtaan henkilöstöä vieraili Saksassa tutustumassa saksalaiseen teollisuuteen selvittääkseen vaunun tuotannon mahdollisuuksia. Saksalaisten suunnitelmien todettiin tuolloin olevan romanialaisia jäljessä. Marras-joulukuussa 1943 oli aloitettu valmistelemaan vaunun sarjatuotantoa. Saksan halltisemasta Ranskasta tilattiin 1 000 Hotchkiss-moottoria. Koska lopulta haluttiin valmistaa vaunua mahdollisimman itsenäisesti Saksasta, tuotannon valmistelemiseksi tehtiin yhteistyötä myös sveitsiläisten ja ruotsalaisten yritysten kanssa. Myös Adolf Hitler vakuuttui vaunun ominaisuuksista ja Romaniaa tuettiin asiantuntijoilla, panssarein ja muine tarvikkein. Romanialaisten oletettiin lopulta pystyvät tuottamaan tuontina hankittuja osia itse.
M-04 valmistui tammikuussa 1944 ja sitä koekäytettiin helmikuussa. Huolet liiallisesta rekyylistä osoittautivat jälleen turhiksi. Seuraava prototyyppi M-05 oli pitkälti romanialaisvalmisteinen. Kesäkuussa 1944 se kilpaili Antonesculle tehdyssä näytöksessä Sturmgeschütz III-vaunua vastaan ja sen katsottiin olevan suorituskyvyltään parempi. Vaunuja päätettiin tilata 1 000. Niiden oli tarkoitus toimia 32:ssa panssarintorjuntapataljoonassa, joissa kussakin olisi 30 vaunua. Rogiferin oli tarkoitus valmistaa 4 vaunua päivittäin. Hanke hidastui kuitenkin huomattavasti liittoutuneiden ilmapommitusten takia. Sarjan 0 toimitus jouduttiin lykkäämään marraskuuhun 1944 ja sarjat I ja II tammikuulle 1945. Ensimmäiset 200 oli tarkoitus valmistaa M-05:n mukaan ja loput viimeisen prototyypin M-06 mukaan. M-05 oli suorittanut miltei kaikki kokeensa 23. elokuuta, jolloin Romania vaihtoi sodan puolia. Romaniassa tehtiin päätös valmistuksen lakkauttamisesta suuremmalta osalta, mutta suorittaa M-05:n koekäyttö loppuun ja toteuttaa sarja 0:n tuotanto. Neuvostoliiton vaatimuksesta hanke päättyi kuitenkin 26. lokakuuta. Kaikki valmiit vaunut tuhottiin, samoin kuin suurin osa vaunun suunnitelmista ja valokuvista.
Mareșalin tarina päättyi vain hieman ennen sen tuotannon alkamista. Se vaikutti kuitenkin huomattavasti toiseen sodanaikaiseen vaunuun. Saksassa Adolf Hitler oli hyväksynyt uuden panssarintorjuntavaunun suunnittelun 7. joulukuuta 1943. Hän näki myös Mareșalin suunnitelmat. Prototyyppi M-04 lienee vaikuttanut sittemmän Jagdpanzer 38(t) Hetzerin suunnitelmiin. Hetzer valmistui kyvykkäämään saksalaisteollisuuden avulla nopeammin kuin Mareșal. Se oli sarjatuotannossa huhtikuussa 1944 ja käytössä saman vuoden heinäkuussa.
M-00.
Puinen malli M-04.
Sunan ibn Majah

Sunan ibn Majah on hadith-kokoelma, jonka on koonnut imaami Muhammad ibn Majah (824–887). Hänen teoksensa katsotaan yleisesti olevan yksi hadith-perinteen kuudesta kanonisesta kokoelmasta (Kutub al-Sittah), jotka sisältävät tiedon profeetta Muhammedin sunnasta. Teos sisältää 4 341 hadithia ja jakautuu 37 kirjaan. Haditheista 1339  on sellaisia, joita ei ole muissa kokoelmissa (Zawā’id of Sunan Ibn Mājah). Sunan Ibn Mājah sisältää kaikista kokoelmista eniten haditheja, kun kaksoiskappaleet jätetään huomiotta. Se sisältää myös eniten heikoiksi arvioituja haditheja.
Ibn Majahin selkeä tyyli ja eräät muut seikat tekivät hänet niin suosituksi, että kokoelma hyväksyttiin kuudenneksi hadith-kokoelmaksi muiden joukkoon, vaikka tämä tapahtuikin vasta viimeisenä 1100 luvulla. Kuitenkin 1200-luvun alkuvuosina kokoelma alkoi saada lisääntyvää arvostusta. Jonathan Brown toteaa, että Ibn Majahin kokoelmaa on sunni-islamissa jatkuvasti arvosteltu heikkojen hadithien takia. Hän katsoo, että kokoelman säilyminen kanonisessa kuusikossa johtuu sen käytännön arvosta. Kuusi kirjaa rajoittivat valtavan hadithien määrän hallittavissa olevaan joukkoon, mihin Ibn Majahin hadithit toivat tervetulleen lisän kertomuksista, joita ei ollut missään muussa kokoelmassa. Myös sunnioppineet myöntävät, että Ibn Majahin tapauksessa hyötynäkökohdat menivät autenttisuuden edelle.
Sunan Abi Dawud

Sunan Abi Dawud -kokoelma
Sunan Abi Dawud on hadith-kokoelma, jonka on koonnut imaami Abu Dawud (817–889). Hänen teoksensa on yksi hadith-perinteen kuudesta kanonisesta kokoelmasta (Kutub as-Sittah), jotka sisältävät tiedon profeetta Muhammedin sunnasta. Teos sisältää 5 274 hadithia kaksoiskappaleineen ja jakautuu 43 kirjaan. Se on käännetty myös englanniksi.
Sunan an-Nasa'i

Sunan an-Nasa'i on hadith-kokoelma, jonka on koonnut imaami Ahmad ibn Ali al-Nasa'i (830–915). Hänen teoksensa yksi hadith-perinteen kuudesta kanonisesta kokoelmasta (Kutub as-Sittah), jotka sisältävät tiedon profeetta Muhammedin sunnasta. Teos sisältää noin 5 700 hadithia kaksoiskappaleineen ja jakautuu 52 kirjaan. Se on käännetty myös englanniksi.
Aurajoen ratasilta (Turku, 2024)

Aurajoen ratasilta on Aurajoen ylittävä rautatiesilta Turun Nummen ja Raunistulan kaupunginosien välillä. Se korvasi aiemman yksiraiteisen sillan rantaradan Kupittaa–Turku-rataosan kaksiraiteistamisen yhteydessä. Silta valmistui lokakuussa 2024, ja se avattiin junaliikenteelle 15. joulukuuta 2024.
Aiheesta muualla

Kuvia tai muita tiedostoja aiheesta Aurajoen ratasilta (Turku, 2024) Wikimedia Commonsissa
Juha Torvinen

| Juha Torvinen |
| --- | --- |
 Torvinen esiintymässä Rakuuna Rock -festivaalilla vuoden 2014 heinäkuussa.
Henkilötiedot
Syntynyt: 24. maaliskuuta 1959 (ikä 65)
Muusikko
Laulukielet:  suomi
Aktiivisena:  1976–
Tyylilajit:  suomirock
Soittimet:  kitara
Yhtyeet:  Eppu Normaali (1976–)
Levy-yhtiöt:  Poko Rekords (1977–) Akun tehdastuotanto (2007–)
  [ Muokkaa Wikidatassa ] [ ohje ]  
Juha Ensio Torvinen (s. 24. maaliskuuta 1959 Rovaniemi) on Eppu Normaali -yhtyeen kitaristi.
Hän oli perustamassa Eppu Normaali -yhtyettä vuonna 1976. Torvinen asui Rovaniemellä, josta hänen perheensä muutti Ylöjärvelle. Torvinen on toiminut myös tuomarina ilmakitaroinnin maailmanmestaruuskisoissa sekä Poko Rekordsin A & R -henkilönä (tuotantopäällikkönä) vuosina 1996–2007. 1980-luvulla hän soitti usein vasenkätiseksi käännettyä Stratocasteria ja Gibson SG:tä. Nykyisin hän käyttää useimmiten Fender Telecaster- ja Ruokangas-kitaroita. Hänet mainitaan Eppu Normaalin hittikappaleessa ”Kitara, taivas ja tähdet” ja kappaleen ”Jäähyväiset rock’n’rollille” kertosäkeessä.
Torvinen toimii Akun tehdas -tapahtumayrityksen johtajana Ylöjärvellä. Hänen perheeseensä kuuluvat vaimo ja tytär. Torvinen harrastaa salibandyä ja pyöräilyä.
Torvinen esitti poliisipsykologi Seppo Vireniä alkuvuodesta 2023 Ruutu+-suoratoistopalvelussa julkaistussa tositapahtumiin perustuvassa suomalaisessa rikosdraamasarjassa Piiritys.
Sävellykset Eppu Normaalille

Suluissa levy, jolta kappaleen löytää.
Elviksen kuolema (single Poliisi pamputtaa taas / Elviksen kuolema, helmikuu, 1978 ja Hatullinen paskaa, 1984)
Kaljaa nuorille (Aknepop, 1978)
Oi maa (Aknepop, 1978)
Oppi tulee idästä (Aknepop, 1978)
John Fogerty (Maximum Jee & Jee, 1979 ja Hatullinen paskaa, 1984)
Science Fiction (Maximum Jee & Jee, 1979)
Hyi meitä (Rupisia riimejä, karmeita tarinoita, 1984)
Yöjuttu (Kahdeksas ihme, 1985) (Yhdessä Martti Syrjän kanssa)
Asustelaulu (single Voi kuinka me sinua kaivataan / Asustelaulu, marraskuu, 1985 ja Paskahatun paluu, 1991)
Paha taika (Valkoinen kupla, 1986)
Kalkkiviivoilla (Imperiumin vastaisku, 1988) (Yhdessä Martti Syrjän kanssa)
Hei Joe (Historian suurmiehiä, 1990) (Yhdessä Martti Syrjän kanssa)
Älä katso (Historian suurmiehiä, 1990) (Yhdessä Martti Syrjän kanssa)
Kivenä kengässä (single Kitara, taivas ja tähdet / Kivenä kengässä, kesäkuu, 1985 ja Paskahatun paluu, 1991) (Yhdessä Martti Syrjän kanssa)
Lahtinen näkee Jumalan (Studio Etana, 1993) (Yhdessä Martti Syrjän kanssa)
Lensin matalalla (single Lensin matalalla 1991) (Yhdessä Martti Syrjän kanssa)
Vahingossa vain (Sadan vuoden päästäkin, 2004)
Soolotuotanto

”John E. Horny”/”Sovitaan kuitenkin” (7" single, PIS 062, julkaistu lokakuussa 1980)
Juha Torvisen soolosingle on saatavilla vinyylilevykokoelmalta Soolot sekä myöhemmin julkaistulla CD-kokoelmalla Hatullinen paskaa / Soolot.
Aiheesta muualla

Yhtyeen kotisivut
Fanisivut
Juha Torvinen – mahtava soitin luo fiiliksen, jonka yleisö huomaa Riffi 2015
| n k Eppu Normaali |
| --- | --- |
 Martti Syrjä  Mikko ”Pantse” Syrjä  Juha Torvinen  Sami Ruusukallio  Aku Syrjä   Mikko Saarela  Mikko Nevalainen 
Studioalbumit:  Aknepop  Maximum Jee & Jee  Akun tehdas  Cocktail Bar  Tie vie  Aku ja köyhät pojat  Rupisia riimejä, karmeita tarinoita  Kahdeksas ihme  Valkoinen kupla  Imperiumin vastaisku  Historian suurmiehiä  Studio Etana  Sadan vuoden päästäkin  Syvään päähän  Mutala 
Kokoelmat:  Pop pop pop  Hatullinen paskaa  Aku, Juha, Martti ja Mikko² – soolot  Poko klassikot  Lyömättömät  Hatullinen paskaa / Soolot  Paskahatun paluu  Repullinen hittejä  Reppu 2 – toinen repullinen kuolemattomia Eppu-klassikoita  Singlet 1978–1991  Syvään päähän -live  Jackpot – 101 Eppu-klassikkoa 1978–2009 
Livealbumit:  Elävänä Euroopassa  Onko vielä pitkä matka jonnekin?  Klubiotteella Pe 14.11.2008 Yökerho Ansa, Laihia  Klubiotteella La 15.11.2008 Rytmikorjaamo, Seinäjoki  Klubiotteella To 20.11.2008 Kellari, Joensuu  Klubiotteella Pe 21.11.2008 Revontuli, Hankasalmi  Klubiotteella La 22.11.2008 Seurahovi, Porvoo  Klubiotteella Su 23.11.2008 Amarillo, Kotka  Klubiotteella Pe 28.11.2008 Club&Bar Wilhelm, Mikkeli  Klubiotteella La 24.1.2009 House of rock, Kouvola  Klubiotteella Ti 3.2.2009 Henry's pub, Kuopio  Klubiotteella Ke 4.2.2009 45 Special, Oulu  Klubiotteella To 5.2.2009 Tivoli, Rovaniemi  Klubiotteella Pe 6.2.2009 Umpitunneli, Tornio  Klubiotteella La 7.2.2009 Taiga, Ylläs  Klubiotteella Ke 11.2.2009 Bar Kino, Pori  Klubiotteella To 12.2.2009 Hotel Kaarle, Kokkola  Klubiotteella Pe 20.2.2009 Iisoppi, Nokia  Klubiotteella La 21.2.2009 Kantri, Kankaanpää  Klubiotteella Ke 11.03.2009 The 100 Club, Lontoo  Ratina 
| --- | --- |
Auktoriteettitunnisteet: Taiteenala :  MusicBrainz
KSP-76

| KSP-76 |
| --- | --- |
 KSP-76 Kubinkan panssarimuseolla.
Aseen tyyppi:  Panssarintorjunta-ajoneuvo
Alkuperämaa:   Neuvostoliitto
Palvelushistoria
Valmistushistoria
Suunniteltu:  1943–1944
Valmistajat:  GAZ
Tekniset tiedot
Paino:  5 340
Pituus:  6,36 m
Leveys:  2,11 m
Korkeus:  1,65 m
Miehistö:  3
Panssarointi:  16,5 mm edestä 7 mm sivuilta 4 mm takaa
Pääaseistus:  76 mm M1942
Moottori:  GAZ-11
Teho:  85 hv 3 600 RPM
Teho/paino:  15,9 hv/t
Toimintasäde:  300 km tiellä
Huippunopeus:  63–70 km/h tiellä
KSP-76 oli toisen maailmansodan aikana Neuvostoliitossa suunniteltu pyörillä kulkeva panssarintorjunta-ajoneuvo. Tela-alustaisia SU-76 rynnäkkötykkejä täydentämään tarkoitettu ajoneuvo suunniteltiin 1943–1944 ja se eteni koekäyttöön saakka. Sitä ei kuitenkaan otettu tuotantoon. KSP-76 oli SU-76:n verrattuna huomattavasti nopeampi ja sillä oli pitempi käyttösäde. Sitä oli tarkoitus käyttää myös maahanlaskujoukkojen tukena.
Suunnittelu

Toisen maailmansodan aikana vuodesta 1941 vuoteen 1945 Neuvostoliiton rynnäkkötykkien rakentamisessa keskityttiin etenkin niiden rooliin panssarintorjuntavaunuina. Olemassa oli useita eri tyyppejä, joista yksi oli kesällä 1943 käyttöön otettu SU-76. Hyökkäysroolissa sen merkittäviä heikkous oli hidas nopeus. Vaunu kulki vain 40 km/h tiellä. Teloilla kulkevan vaunun vaihtoehdoksi alettiin GAZ:lla suunnitella renkailla kulkevaa ajoneuvoa, jonka tuli omata SU-76:ta vastaava tulivoima ja olla tarpeeksi kevyt ilmakuljetettavaksi maahanlaskujoukkojen tarpeisiin. Lokakuussa 1943 aloitettiin työt tehdasnimen 63-SU saaneen ajoneuvon parissa. Saman vuoden lopussa oli valmistunut puinen mallikappale ja hanke sai edelleen uuden tehdasnimen GAZ-68. GABTU hyväksyi hankkeen tutustumisen jälkeen helmikuussa 1944 ja esnimmäinen ajoneuvo valmistui 4. toukokuuta 1944.
Valmistunutta ajoneuvoa koekäytettiin Kubinkassa Moskovan länsipuolella marraskuussa 1944 ja sille annettiin armeijan käyttämä nimi KSP-76. Sota oli koekäytön aikana kuitenkin jo loppumaisillaan. KSP-76 olisi saattanut vaikuttaa SU-76-vauinujen valmistukseen, johon ei sodan tässä vaiheessa pyritty. KSP-76 ei tullut koskaan käyttöön ja projekti hylättiin. Sodan jälkeen alettiin sarjavalmistaa hieman vastaavaan rooliin tarkoitettuja telallisia ASU-57-vaunuja. Säilynyt KSP-76-prototyyppi on Kubinkan panssarimuseolla.
Piirteet

KSP-76 oli monipuolisempi, kuin SU-76. Ajoneuvo oli rakennettu GAZ-63 4x4 -kuorma-auton pohjalle. Kuorma-auto itsessään tuli sarjatuotantoon vasta sodan jälkeen vuonna 1946. KSP-76:n nopeus tiellä oli 63–70 km/h ja sen käyttösäde oli tiellä 300 km. Se kulki suhteellisen hyvin myös maastossa. Sen miehistöön kuului kolme henkilöä. Ajoneuvon tykki oli 76 mm M1942 eli ZIS-3. Sen tulikorkeus maasta oli vain 0,7 metriä. Laite olikin helppo piilottaa maastoon. Tykki liikkui sivusuunnassa 37° ja pystysuunnassa -3/+15°. moottori oli 85 hevosvoimainen GAZ-11 moottorin panssarivaunuversio. Polttoainesäiliön koko oli 140 litraa. Koska laitteen tarkoituksena oli antaa tulitukea lähietäisyyksiltä, sillä oli renkailla kulkevaksi ajoneuvoksi poikkeuksellisen paksu panssarointi. Etupanssarin paksuus oli 16 mm.
Kubinkan panssarimuseolla.
Cyberpunk 2077

| Cyberpunk 2077 |
| --- | --- |

Kehittäjä:  CD Projekt RED
Julkaisija:  CD Projekt is a parent company of CD Projekt RED.
Jakelija:  Epic Games Store, Google Stadia, GeForce Now, Steam, GOG.com, Humble Store, Microsoft Store ja PlayStation Store
Ohjaaja:   Adam Badowski  Mateusz Tomaszkiewicz  Gabriel Amatangelo 
Säveltäjä:  Marcin Przybyłowicz
Ohjelmoija:  Mateusz Popławski
Pelimoottori:  REDengine 4
Julkaistu:  10. joulukuuta 2020
Lajityyppi:  toimintaroolipeli
Pelimuoto:  yksinpeli
Ikäluokitus:  PEGI: 18
Alusta:  PlayStation 4, Xbox One, Microsoft Windows, Xbox Series X ja Series S ja PlayStation 5
Lisenssi:  Suljettu lisenssi
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Cyberpunk 2077 on CD Projektin kehittämä ja julkaisema toimintaroolipeli. Pelin alkuperäinen julkaisupäivä oli 16. huhtikuuta 2020, mutta julkaisua on siirretty myöhemmäksi kolme kertaa. Ensimmäinen ilmoitettu uusi julkaisupäivämäärä oli 17. syyskuuta 2020, toinen 19. marraskuuta 2020 ja kolmas 10. joulukuuta 2020.
Pelissä on hyödynnetty Cyberpunk 2020 -roolipelin maailmaa ja siihen on jatkettu tapahtumia ja maailman muutoksia 57 vuoden ajalta pelien maailmojen välissä. Eri pelialueilla on nähtävissä eri aikakausien vaikutuksia.
Alkuperäisen roolipelin kehittäjät kuten Mike Pondsmith perustivat maailman kyberpunk-tarinoille.
Pelaaminen

Peli sijoittuu avoimeen pelimaailmaan kuvitteelliseen Night Cityn kaupunkiin. Pelissä on hahmonluontivaiheessa mahdollista valita omalle hahmolle taustatarinoita, jotka vaikuttavat pelin tarinan alkuasetelmiin ja yksityiskohtiin. Pelin tarinassa on BrainDance-ominaisuus, joka mahdollistaa ihmisten muistojen tutkimisen. Tämän avulla voi kelata ja selata tapahtumia sekä saada selville niiden yksityiskohtia.